Life of the Party

Life of the Party (בעברית: החיים של המסיבה) הוא סינגל שהוקלט על ידי הזמר-יוצר הקנדי שון מנדס, מתוך אלבום הבכורה שלו, Handwritten וכחלק מהמיני-אלבום, The Shawn Mendes EP. הוא נכתב על ידי עידו זמישלני וסקוט האריס, הוקלט בטורונטו, אונטריו ויצא ב-26 ביוני 2014.

השיר הגיע למקום ה-24 במצעד הבילבורד הוט 100.

רקע 
השם של השיר, "Life of the Party", עשוי לתת את הרושם שמדובר בשיר דאנס אופטימי, אך בריאיון תיאר מנדס אותו כשיר "שאינו סופר שמח, אך הוא גם לא מדכא". המילים של השיר עוסקות בתחושה של להיות מרוצה מעצמך ולהבין מי אתה ומי אתה רוצה להיות. הוא נכתב על ידי שני פזמונאים מניו יורק, עידו זמישלני וסקוט האריס והופק בידי הראשון.

וידאו קליפ 
סרטון מילים, שפורסם ב-1 ביולי 2014, צולם בפורמט זום-אין ומציג את שון מנדס ב-The George Street Diner בטורונטו; מדי פעם ניתן לראותו משוחח עם המלצרית של אחד הסועדים בזמן שהוא שר. המילים מ-"Life of the Party" מופיעות לאורך הסרטון. הוא מסתיים כשהמלצרית קוראת פתק שהשאיר שון, תוך שהיא מחייכת כשהסצנה מתפוגגת. הווידאו קליפ הרשמי פורסם ב-15 במרץ 2015.

הצלחה מסחרית 
השיר הופיע לראשונה במצעד הבילבורד הוט 100 ב-12 ביולי 2014, במקום ה-24, מה שהפך אותו לכניסה הראשונה של מנדס במצעד ולשירו הראשון ב-40 העליונים. מנדס הפך לאמן הצעיר ביותר שהופיע לראשונה ב-25 העליונים עם סינגל בכורה בגיל 15, 11 חודשים ו-4 ימים. השיר הגיע למקום החמישי במצעד השירים הדיגיטליים עם 148,000 הורדות.

מיקומי שיא

נתוני מכירות

קישורים חיצוניים

הערות שוליים 

שירי 2014
סינגלי בכורה מ-2014
שירי שון מנדס
שירים באנגלית
שירים שנכתבו על ידי סקוט האריס
שירים על מסיבות
בלדות פופ
סינגלים בהוצאת איילנד רקורדס